দিল্লির পরবর্তী মুখ্যমন্ত্রী কে? উঠছে কাদের নাম?

নয়াদিল্লি: দিল্লির বিধানসভা নির্বাচনে বিজেপির জয় সময়ের অপেক্ষা। ১৯৯৮ সালে শেষ বার দিল্লির গদি ছিল বিজেপির দখলে। ২৭ বছর পর দেশের রাজধানীতে প্রত্যাবর্তনের পথে বিজেপি। ২০১৩ সালে প্রথম বার ক্ষমতায় আসে আপ। আম আদমি পার্টি ২০১৫ এবং ২০২০ সালের ভোটে তো কার্যত ঝাড় ঝড় তুলেছিল তারা। ২০২৫ সালের বিধানসভা নির্বাচনের (Delhi Election Results 2025) আগে একাধিক চ্যালেঞ্জের সম্মুখিন হতে হয়েছিল কেজরিকে। কারনৈতিক সহলের মতে তার ফল ভোট ব্যাঙ্কে প্রতিফলিত হয়েছে। অন্যদিকে গত দু’বারে যে দল ডাবল ফিগারে যেতে পারেনি, তারাই এবারে অনায়াসে ম্যাজিক ফিগার পার করতে চলেছে। গণনা চলাকলীন যে ছবিটা দেখা যাচ্ছে তাতে স্পষ্ট আপকে অনেকটা পিছনে ফেলে রাজধানীর ক্ষমতায় ফিরতে চলেছ গেরুয়া শিবির। এই আবহে এবার কৌতুহল শুরু হয়েছে, কে হবেন দিল্লির পরবর্তী মুখ্যমন্ত্রী (Delhi Next CM Speculation)? দিল্লির রাজনৈতিক মহলে যে কয়েকটা ঘুরঘুর করছে রমেশ বিধুরী, পারভেস বর্মা, রমেশ ভাদুড়ির মতো বেশ কয়েকটি হেভিওয়েট নেতাদের নাম। এছাড়াও মুখ্যমন্ত্রী পদের জন্য আলোচনায় আরও আছেন অরবিন্দর সিং লাভলি, কপিল মিশ্র ও কৈলাশ গাহলট।

রমেশ বিধুরী: প্রাক্তন এই সাংসদের দিকেও নজর থাকবে সকলের। গুর্জর নেতা হিসাবে যথেষ্ট জনপ্রিয় রমেশ বিধুরী (Ramesh Bidhuri)। তিনি আপ নেতা অতিশীর বিরুদ্ধে লড়াই করছেন। কিন্তু দিল্লির বিদায়ী মুখ্যমন্ত্রী অতিশী মার্লেনার কাছে তিনি পরাজিত হন। দিল্লিতে বিজেপির অন্যতম মুখ এই রমেশ ভাদুড়ি। নির্বাচনের সময় রমেশ বিধুরিকে বিজেপির মুখ্যমন্ত্রীর মুখ হিসাবে ঘোষণা করেছিল স্বয়ং আম আদমি পার্টির একাধিক নেতা। বিজেপি ক্ষমতায় আসে তাহলে তাঁকে মুখ্যমন্ত্রী হিসাবে পেতে চাইবেন অনেকেই। নির্বাচনের ফল কিছুটা স্পষ্ট হতে বিজেপি নেতা রমেশ জানান, মুখ্যমন্ত্রী হওয়ার জন্য এই লড়াইতে ছিলাম না। বরং সত্যিকারের মানুষের সেবা করার জন্য এই লড়াইতে ছিলাম। উন্নয়নের জন্য এই জয় এসেছে।

পারভেস বর্মা: দিল্লির প্রাক্তন মুখ্যমন্ত্রী সাহিব সিং বর্মার ছেলে পারভেস। বিজেপির পরভেশ ভার্মার (Parvesh Verma) কাছে পরাজিত হলেন দিল্লির প্রাক্তন মুখ্যমন্ত্রী অরবিন্দ কেজরিওয়াল৷ কেজরিকে হারানোর পরই মুখ্যমন্ত্রীর দৌড়ে তিনি সকলের আগে রয়েছেন। জায়েন্ট কিলার হিসাবে তাকে সবার আগে অগ্রাধিকার দিতে পারে গেরুয়া শিবির।

স্মৃতি ইরানি (Smriti Irani): লোকসভা ভোটে গান্ধী পরিবারের বিশ্বস্ত নেতা কিশোরী লাল শর্মার কাছে হেরে গিয়ে স্মৃতি দিল্লি ভোটে লড়ছেন। তার দিকেও খানিকটা পাল্লা ঝুঁকে রয়েছে।

আরও পড়ুন: হেরে গেলেন কেজরিওয়াল, সিসোদিয়া, পিছিয়ে অতিশীও

বাঁসুরি স্বরাজ: ইনি প্রাক্তন মন্ত্রী সুষমা স্বরাজের মেয়ে বাঁসুরি স্বরাজ (Bansuri Swaraj)। দিল্লি থেকে প্রথমবার তিনি সাংসদ হয়েছেন। অটল বিহারী বাজপেয়ী এবং এল কে আডবানির আসনে লড়াই করে তিনি নিজেকে হাইপ্রোফাইল প্রমাণিত করেছেন। তার হাতেও দিল্লির দায়িত্ব তুলে নিতে পারে বিজেপির শীর্ষ নেতৃত্ব।

বিজেন্দ্র গুপ্ত: দিল্লিতে দল সরকার গঠন করলে মুখ্যমন্ত্রী পদের জন্য বিজেপির এই বর্ষীয়ান নেতাকে দিল্লির দায়িত্ব দিতে পারেন। রাজ্য বিজেপির সভাপতি ছাড়াও বিধানসভায় বিরোধী দলীয় নেতার দায়িত্ব পালন করেছেন তিনি।

দুষ্মন্ত গৌতম: বিজেপির অত্যন্ত গুরুত্বপূর্ণ দায়িত্ব তিনি আগেও সামলেছেন। দিল্লির করোল বাগ থেকে তিনি লড়ছেন। প্রতিপক্ষ আপের বিশেষ রবি। রাজ্যসভার প্রাক্তন সাংসদ হিসাবে কাজ করার অভিজ্ঞতা রয়েছে গৌতমের। দলিতদের দিকে নজর রাখতে হলে তাকেও মুখ্যমন্ত্রী করতে পারে বিজেপি শিবির।

অন্য খবর দেখুন